《送赵恒夫司榷邗关》
清代·沈筠

含香建礼识英名，礼榷新持使节行。蓟北暂移琴鹤去，竹西长听管弦声。

从教筐篚登天府，自有文章继汉京。最羡风流官阁底，梅花一树赋初成。

作者简介：（?—1687）浙江仁和人，字开平，号晴岩。康熙十八年进士。以庶吉士召试鸿博，授编修。因早卒未竟其用。有《斗虹集》。
晚晴簃诗汇·卷四十二